(1) กรณีผู้ถือหน่วยลงทุนประเภท ก. มีความประสงค์จะลงทุนต่อไป จะต้องแจ้งความจำนงกลับว่าประสงค์ที่จะลงทุนในหน่วยลงทุนประเภท ก. ต่อไป
(2) กรณีผู้ถือหน่วยลงทุนประเภท ก. ไม่มีความประสงค์จะลงทุนต่อไป จะต้องแจ้งความจำนงกลับมาว่าไม่ประสงค์ที่จะลงทุนในหน่วยลงทุนประเภท ก. ต่อไป ภายในเวลาที่กำหนดในหนังสือแจ้งความจำนง โดยบริษัทจัดการจะดำเนินการรับซื้อคืนหรือไถ่ถอนหน่วยลงทุนประเภท ก. ดังกล่าวภายในเวลาและวิธีการตามรายละเอียดที่กำหนด ทั้งนี้ บริษัทจัดการจะใช้ NAV ของหน่วยลงทุนประเภท ก.ที่คำนวณได้ ณ สิ้นวันทำการรับซื้อคืนหน่วยลงทุนเป็นเกณฑ์ในการคำนวณราคารับซื้อคืนหน่วยลงทุน
(3) ในกรณีที่ผู้ถือหน่วยลงทุนประเภท ก. ไม่แจ้งความจำนงกลับมาภายในเวลาที่กำหนด จะถือว่าผู้ถือหน่วยลงทุนประเภท ก. ประสงค์จะลงทุนในหน่วยลงทุนประเภท ก. ดังกล่าวต่อไปอีกคราวละ 10 ปี (เว้นแต่คณะกรรมการกำกับการดำเนินงานกองทุนรวมวายุภักษ์ และบริษัทจัดการมีมติแก้ไขหรือกำหนดเป็นอย่างอื่น)